Príloha č. 6

Vyhodnotenie plnenia  úloh z uznesení vlády SR 
č. 458/2003, 684/2003 848/2003, 105/ 2004, 200/2004
stav k  30. 4. 2004

Uznesenie vlády SR č. 458 z 11. júna 2003 k východiskám úspešnej integrácie SR do EÚ v oblasti predvstupových nástrojov, Kohézneho fondu a štrukturálnych fondov
B.6. 	vypracovať a predložiť na rokovanie vlády správu o stave vo využívaní predvstupovej pomoci a povstupovej pomoci 
Termín: 		do 1. júla 2003 a mesačne
Zodpovedá: 		podpredseda vlády pre európsku integráciu, ľudské práva a menšiny 
minister výstavby a regionálneho rozvoja 
podpredseda vlády a minister financií
Vyhodnotenie: 	ÚLOHA SA PLNÍ PRIEBEŽNE. Predmetné správy vláda SR schválila uzneseniami č. 684/2003, č. 848/2003,  č. 1111/2003, 
č. 105/2004  a č.200/2004

Uznesenie vlády SR č. 848 z 10. septembra 2003 k správe o pripravenosti SR na čerpanie predvstupových nástrojov, Kohézneho fondu a štrukturálnych fondov k 31. augustu 2003 
B.5.     	zabezpečiť podpis tých zmlúv o delegovaní právomocí z riadiaceho orgánu na sprostredkovateľské orgány pod riadiacim orgánom, ktoré neboli podpísané 
Termín: 		do 25. septembra 2003 
Zodpovedá: 		minister práce, sociálnych vecí a rodiny
minister školstva
Vyhodnotenie: 	ÚLOHU NESPLNILI:  
MPSVR SR a MŠ SR za SOP ĽZ a JPD NUTS II Bratislava Cieľ 3

B.7.     	spolupracovať pri budovaní integrovanej informačnej siete v rámci Komunikačného akčného plánu pre CSF 
Termín: 		priebežne 
Zodpovedá: 		podpredseda vlády a minister hospodárstva
podpredseda vlády a minister financií
minister výstavby a regionálneho rozvoja
minister práce, sociálnych vecí a rodiny
minister pôdohospodárstva
minister školstva
minister životného prostredia
minister dopravy, pôšt a telekomunikácií
Vyhodnotenie: 	ÚLOHA SA PLNÍ PRIEBEŽNE. Informácia o realizácii KAP pre CSF je uvedená v materiáli

Uznesenie vlády SR č. 105  zo 4. februára 2004 k správe o pripravenosti SR na čerpanie predvstupových nástrojov, Kohézneho fondu a štrukturálnych fondov k 31. decembru 2003 
B.1     	preskúmať stav v oblasti prekladov legislatívy ES/EÚ, upravujúcej oblasť fondov EÚ a požiadať sekciu Inštitút pre aproximáciu práva Úradu vlády SR o preklad príslušnej doposiaľ nepreloženej legislatívy ES/EÚ 
Termín: 		ihneď 
Zodpovedá: 	podpredseda vlády a minister financií, podpredseda vlády a ministrovi hospodárstva, minister výstavby a regionálneho rozvoja,  minister práce, sociálnych vecí a rodiny,  minister pôdohospodárstva, minister dopravy, pôšt a telekomunikácií, minister životného prostredia a minister školstva
Vyhodnotenie:	ÚLOHA SA PRIEBEŽNE PLNÍ.

B.3    	v spolupráci s podpredsedom vlády SR pre európsku integráciu, ľudské práva a menšiny a ministrom výstavby a regionálneho rozvoja zabezpečiť vykonanie externého systémového auditu na úrovni všetkých RO, SORO, PO, PJ/SOPO, útvarov zabezpečujúcich výkon minimálnej 5% a 15% kontroly, NKÚ a útvarov vnútorného auditu v súvislosti s pripravenosťou na riadenie a implementáciu štrukturálnych fondov a Kohézneho fondu
Termín: 		do 1. júla  2004
Zodpovedá: 	podpredseda vlády a minister financií
Vyhodnotenie:	ÚLOHA SA PLNÍ. MF SR dňa 9. 3. 2004 uzatvorilo zmluvu so spoločnosťou KPMG Slovensko s. r. o. na zabezpečenie auditu pripravenosti, realizácia ktorého je plánovaná  od  22. 3. 2004 do 15. 10. 2004. 

B.4   	zabezpečiť pripravenosť administratívnych a organizačných štruktúr RO, SO/RO, PO, PJ/SOPO na realizovanie konkrétnych projektov zo štrukturálnych fondov a Kohézneho fondu v rozsahu kritérií, ktoré tvoria prílohu č. 2 predloženého materiálu
Termín: 		do 10. februára  2004
Zodpovedá: 	podpredseda vlády a minister financií, podpredseda vlády a ministrovi hospodárstva, minister výstavby a regionálneho rozvoja,  minister práce, sociálnych vecí a rodiny,  minister dopravy, pôšt a telekomunikácií, minister životného prostredia a minister školstva
Vyhodnotenie:	ÚLOHA SA PRIEBEŽNE PLNÍ. Bližšie informácie v kapitole  Stav prípravy administratívnych kapacít. Vláda SR dňa 15. 4. 2004 schválila s pripomienkami materiál predložený MVRR SR „Využitie limitovanej technickej asistencie na refundáciu oprávnených výdavkov a použitie refundovaných prostriedkov“. Materiál analyzuje potrebu administratívnych kapacít vo vzťahu k zabezpečeniu činnosti spojených s čerpaním štrukturálnych fondov.  

B.5   	zabezpečiť pripravenosť administratívnych a organizačných štruktúr RO, SO/RO, PO, PJ/SOPO na realizovanie konkrétnych projektov zo štrukturálnych v rozsahu kritérií, ktoré tvoria prílohu č. 2 predloženého materiálu
Termín: 		do 1. apríla 2004
Zodpovedá: 	minister pôdohospodárstva 
Vyhodnotenie:	ÚLOHA SA PRIEBEŽNE PLNÍ. Otázka zabezpečenia pripravenosti administratívnych kapacít je riešená v  materiáli uvedenom v predchádzajúcom bode B. 4 vyhodnotenia

B.6  	informovať podpredsedu vlády SR pre európsku integráciu, ľudské práva a menšiny o pripravenosti administratívnych a organizačných štruktúr RO, SO/RO, PO, PJ/SOPO na realizovanie konkrétnych projektov zo štrukturálnych fondov a Kohézneho fondu 
Termín: 		do 15. februára  2004 a mesačne
Zodpovedá:	 podpredseda vlády a ministrovi hospodárstva, minister výstavby a regionálneho rozvoja,  minister práce, sociálnych vecí a rodiny,  minister pôdohospodárstva, minister životného prostredia a minister školstva
Vyhodnotenie:	ÚLOHA SA PRIEBEŽNE PLNÍ. Na základe požiadaviek jednotlivých ministerstiev zapojených do čerpania štrukturálnych fondov a Kohézneho fondu vyplýva  nedostatok administratívnych kapacít a tým aj ich nedostatočná pripravenosť na nápor prác, ktoré sa očakávajú v súvislosti s implementáciou programových dokumentov.

B.8	po schválení operačných programov Európskou komisiou, schválení programových doplnkov monitorovacími výbormi jednotlivých RO a doručení finálneho stanoviska Európskej komisie k programovým doplnkom zverejniť výzvy na predkladanie projektov
Termín: 	do 14 dní po doručení finálneho stanoviska Európskej komisie k programovým doplnkom a priebežne
Zodpovedá:  	podpredseda vlády a minister hospodárstva, minister výstavby a regionálneho rozvoja, minister práce sociálnych vecí a rodiny, minister pôdohospodárstva, minister životného prostredia a minister školstva
Vyhodnotenie:	ÚLOHA SA PLNÍ PRIEBEŽNE. O stave plnenia zverejňovania výziev na predkladanie projektov a pláne ich zverejňovania  pojednáva časť B, bod 7 tohto materiálu. 

B.9           	zabezpečiť adekvátne personálne posilnenie Implementačnej agentúry    environmentálnych investičných projektov
Termín: 		do 10 februára 2004 
Zodpovedá: 		predseda Úradu pre štátnu službu
Vyhodnotenie:	ÚLOHA SA PLNÍ PRIEBEŽNE. Z vnútorných zdrojov rezortu MŽP SR bola implementačná agentúra personálne posilnená o 10 systemizovaných miest. V materiáli „Využitie limitovanej technickej asistencie na refundáciu oprávnených výdavkov a použitie refundovaných prostriedkov“ MŽP SR požaduje ďalšie navýšenie o 28 pracovných miest. 

B.10 	v spolupráci  s vedúcimi služobných úradov vypracovať a predložiť na rokovanie Ministerskej rady vlády SR pre záležitosti EÚ analýzu prideľovania platových tried v zmysle zákona č.312/2001 Z. z. o štátnej službe a o zmene  a doplnení niektorých zákonov v znení neskorších predpisov  v súlade s prioritami Slovenskej republiky v oblasti európskych záležitostí(čerpanie fondov EÚ, zastupovanie Slovenskej republiky na rokovaniach inštitúcií EÚ a pod.)
Termín: 		do 15.apríla 2004 
Zodpovedá: 		podpredseda vlády pre európsku integráciu ľudské práva a menšiny
podpredseda vlády a minister financií a podpredseda vlády a minister hospodárstva, minister výstavby a regionálneho rozvoja, minister práce sociálnych vecí a rodiny, minister pôdohospodárstva, minister školstva, minister životného prostredia, minister dopravy pôšt a telekomunikácií, predseda Úradu pre štátnu službu
Vyhodnotenie:	ÚLOHA SA PLNÍ. Materiál bude predložený na najbližšie zasadnutie Ministerskej rady vlády SR pre záležitosti EÚ

Uznesenie vlády SR č. 200 zo 3. marca 2004 k správe o pripravenosti SR na čerpanie predvstupových nástrojov, Kohézneho fondu a štrukturálnych fondov k 31. januáru 2004

B.3.	minister výstavby a regionálneho rozvoja predloží na rokovanie vlády programové dokumenty Iniciatívy Spoločenstva INTERREG IIIA
Termín: 	do 15. apríla 2004, ktorý bol posunutý do 30. 6. 2004
Zodpovedá:  	minister výstavby a regionálneho rozvoja
Vyhodnotenie:	ÚLOHA  SA PLNÍ

B.4.	minister práce, sociálnych vecí a rodiny predloží na rokovanie vlády programový dokument Iniciatívy Spoločenstva EQUAL
Termín: 	do 15. marca 2004
Zodpovedá:  	minister práce, sociálnych vecí a rodiny
Vyhodnotenie:	ÚLOHA  SPLNENÁ. Vláda Slovenskej republiky na svojom zasadnutí dňa 24. 3. 2004 vzala na vedomie Jednotný programový dokument  Iniciatívy Spoločenstva EQUAL.